**Οδηγίες συγγραφής της εργασίας για το project**

**1ο βήμα:**

* Συγκρότηση ομάδων φοιτητών/τριών, πέντε έως έξι ατόμων στην κάθε ομάδα.
* Επιλογή ενός θέματος προς μελέτη / διερεύνηση τύπου project.

**2ο βήμα:**

* Θεματική εξακτίνωση του υπό μελέτη θέματος και παρουσίασή του σε σχεδιάγραμμα. Στη θεματική εξακτίνωση παρουσιάζονται οι επιμέρους θεματικές ενότητες
* Αναλυτική παρουσίαση δύο (2) δραστηριοτήτων από τις θεματικές ενότητες (προτείνεται η παρουσίαση από δύο διαφορετικές ενότητες), εκ των οποίων η μία θα έχει βιωματικό/εμπειρικό χαρακτήρα και η δεύτερη θα αφορά την ομαδοσυνεργατική διδασκαλία και μάθηση.

**Για την τελική συγγραφή της εργασίας απαιτούνται τα εξής:**

**Εισαγωγή**: παρουσιάζεται το θέμα που επιλέχθηκε και αιτιολογείται η επιλογή (χρησιμότητα του θέματος και μαθησιακά οφέλη για τους μαθητές). Σε ποια ηλικιακή ομάδα απευθύνεται, ποια είναι η πιθανή χρονική διάρκειά του και η συχνότητα εφαρμογής σε εβδομαδιαία βάση. Ποιοι είναι οι μαθησιακοί στόχοι (γνωστικοί, ψυχοσυναισθηματικοί, αξιακοί).

**Κυρίως μέρος**: Παρουσιάζεται η θεματική εξακτίνωση του θέματος σε σχεδιάγραμμα (όπως περιγράφεται στο 2ο βήμα παραπάνω) και περιγράφονται συνοπτικά οι επιμέρους θεματικές ενότητες και οι πιθανοί γνωστικοί κλάδοι, έννοιες των οποίων είναι δυνατόν να συνεισφέρουν στη μελέτη του θέματος. Επομένως παρουσιάζεται η πιθανή διαθεματικότητα ή διεπιστημονικότητα του περιεχομένου μάθησης του υπό μελέτη θέματος, εάν προκύπτει από το ίδιο το θέμα. Επίσης παρουσιάζονται αναλυτικά οι δύο (2) δραστηριότητες από τις θεματικές ενότητες. Για την παρουσίαση των δύο δραστηριοτήτων χρειάζεται να καταγραφούν οι διδακτικοί στόχοι της δραστηριότητας και η περιγραφή της ως προς την οργάνωση της διδακτικής και μαθησιακής διαδικασίας (π.χ. τι θα κάνετε εσείς ως εκπαιδευτικοί – ποιος θα είναι ο ρόλος σας, με τι θα ασχοληθούν οι μαθητές, πώς θα οργανώσετε τους μαθητές στην τάξη, πιθανή αξιολόγηση της δραστηριότητας, του μαθησιακού αποτελέσματος, κλπ.).

Η έκταση της εργασίας δεν μπορεί να υπερβαίνει τις 10 σελίδες συνολικά.

*Η εργασία δεν είναι βιβλιογραφική κι επομένως δεν απαιτούνται βιβλιογραφικές παραπομπές και βιβλιογραφία στο τέλος, εκτός κι αν έχετε συμβουλευτεί ηλεκτρονικές ή άλλες πηγές για την άντληση ιδεών ως προς την επιλογή του θέματος ή/και των δραστηριοτήτων, οπότε και θα αναφέρετε στο τέλος της εργασίας αυτές τις πηγές.*

***Ημερομηνία τελικής παράδοσης της εργασίας: η ημερομηνία των εξετάσεων***

Η διδάσκουσα

Καλδή Σταυρούλα